CELEX: C2007/140/23
Language: bg
Date: 2007-06-23 00:00:00
Title: Дело C-205/07: Преюдициално запитване, направено от Hof van beroep te Gent (Белгия) на 19 април 2007 г. — наказателно производство срещу Lodewijk Gysbrechts и Santurel Inter BVBA

23.6.2007   
            
            
               BG
            
            
               Официален вестник на Европейския съюз
            
            
               C 140/14
            
         Преюдициално запитване, направено от Hof van beroep te Gent (Белгия) на 19 април 2007 г. — наказателно производство срещу Lodewijk Gysbrechts и Santurel Inter BVBA
   (Дело C-205/07)
   (2007/C 140/23)
   Език на производството: нидерландски
   Препращаща юрисдикция
   Hof van beroep te Gent
   Страна в главното производство
   Lodewijk Gysbrechts и Santurel Inter BVBA
   Преюдициални въпроси
   Представлява ли белгийският Закон от 14 юли 1991 г. относно търговските практики, предоставянето на информация и защита на потребителя забранена от членове 28 — 30 от Договора за създаване на Европейската общност мярка с равностоен ефект, доколкото в член 80, параграф 3 този национален закон установява забрана да се изисква авансово плащане или плащане от потребителя по време на императивно установения срок за упражняване на правото на отказ от договора, което води до това, че в сравнение с търговията с граждани от друга държава-членка фактическото действие на Закона от 14 юли 1991 г. относно търговските практики, предоставянето на информация и защита на потребителя не е същото както при продажба на стоки в собствената страна, и възниква ли поради това фактическа пречка за защитеното с член 23 от Договора за създаване на Европейската общност свободно движение на стоки?